Hydroponicum
Hydroponicum est fundus, hortus, vel aedificium, vel paene omne receptaculum hydroponicae dicatum. Exemplum Britannicum notissimum, Hydroponicum quidem appellatum, aedificium fructibus holeribusque per hydroponicam colendis dicatum, in vico Achiltibuie Scotiae annis 1980 constructum est a Roberto Irvine, qui Summer Isles Hotel tum possedit; duobus autem decenniis post, negotio deficiente, aedificium dirutum est.